
CA SI CÂND 


ca şi când nu ne-a rămas decât fereastră către inapoi. 

cineva ne împinge greu spre neuitarea neputinţelor. 

vin grele aceleaşi îndemnuri de a ne apleca şi plânge încet, 

pentrucă ziua de ieri n'a putut trece nicicând pragul 

şi a rămas uitată ca o fată mare la marginea drumului, 

de un ostaş plecat la o luptă pe care n'a priceput-o nicicând. 

şi doar ne-am aplecat tare la jug, 
şi doar n'am tăgăduit jertfa, şi 
nu ne-a fost milă de noi înşine, 
iar ziua de mâine am văzut-o mare 
în veşnicia neamului şi nu a noastră 
zdrobind în noi orice lăcomie şi folos. 

şi în ciuda a toate străduinţelor noastre 
lungi şi pline de uitare de sine şi de vreme, 

ne prind anii arginţii cu inima plină de 
îndoială despre ce am împlinit din visuri, 

cu amărăciune despre atâtea neputinţi ce aduc 
mereu mărturii grele de suflete şi inimi goale, 

cu întrebări ce nu ştim că nu pot căuta răspunsul 
căci nu l-ar putea privi in ochi, şi 

ne ascundem în argumente şi explicaţii pe care 
nu le credem nici noi înşine o clipă măcar, 

şi simţim cum nici ieri şi mai puţin azi ori 
mâine are vreun început de adevăr. 


şi totuşi ne scuturăm de guler, pre noi 


undeva, cumva, o scăpare 
de acolo, o lumină, ieşirea 
sbaterea, 

cheile împărăţiei de dincolo 
ascunse prin colb, 
cautăle. 

nu se vede 

nici măcar albastrul tăriei 
să ne putem închina, 
aştepta scăparea 
dintr'o minune. 

ca într'o temnită 
umedă şi rece 
cu lighioane spurcate 
printre picioare 
trecând. 

sparge, 

sparge, sparge, 
zidurile toate, pietrile 
toate fiarele 
toate închizătorile. 

Ş> nu ne cade 
decât sângele din pumnii 
zdreliţi de colţuri 
Şi fruntea, şi tot 
Printre paiele mucegăite 
acolo cu cloţanii 
Ş* păianjenii. 



odată găseam lumină în noi, aci înlăuntru, 
nu trebuia să cerşim la porţile altora pentru zâmbet 
pentru o îndemnare să mai împingem viaţa un ceas, 
pe un drum ce nu duce nicăierea şi care vine din acelaş loc. 

acum suntem ca stafiile ce-au rămas fără de cetăţui dărâmate 
şi rătăcesc, batjocorite de toţi, târând lanţuri ruginite prin praf, 
într'o lume fără soare şi fără umbre, 
unde nu mai putem nici măcar suferi. 

mâine, e numai o vorbă, 

o altă vorbă, ca toate 

numai pretext de amăgire. 

ce poartă se mai poate deschide pentru noi ? 

scociorăşte adănc, 

unde poate tot a mai rămas un galben necheltuit, 
şi care ar putea să dea început de strălucire nouă, 
să ne ridice iarăşi capul şi ochii şi inima, 

spre acolo unde-am plâns din bucurie şi am simţit inima caldă, odată. 

închide fereastra înspre inapoi, dacă nu sunt sparte tăbliile, 

si asvârle-te în balta putredă din faţă; dacă e vreo ieşire e numai aici, 

spre o lume pe care au minţit-o Visurile de ieri, 

strădaniile de ieri, speranţele 

şi o înşeală încă gândurile şi durerile de azi. 

S'a prins de-o creangă luna şi s a uscat pe loc. 
Când paserea n'a mai putut să meargă, 

S'a înălţat greoi pe creştetul de nor 
Si iată cums s'a revărsat potopul. 

Privind încet la margine de seară 
Aşternul moale-al ceasului de ieri, 

S'a pus vopsea de floare 'ntre ferestre 
Ca sa aducă'n vis o rândunea. 

Când a venit deodată ceaţa caldă 
Vremea s'a'ntors din nou pe dos 
Cu gândul la pustiul ce pluteşte. 

O viaţă 'ntreagă am rămas încântător de grav. 

A tremurat uşor un bolovan din munte. 

In casa ceia goală s'a răstignit un cântec 
Plângând aduce ceasul o nouă apăsare. 

Întinde toată mâna şi ia din nesfârşit. 

Dacă stai drept te pleacă din greu acoperişul. 
E totul pe măsura a tot ce nu a fost. 

Ca să jucăm tăcerea şi vorba şi cuvântul 
Un pas, şi cine ştie de se mai poate face. 

E toată frumuseţea de dincolo aici 
Si golul îmi încape într'un găoc de bumb 
Ca să încep la noapte o căutare nouă. 

S a prins de lună n joacă o ramură uscată. 


CU TINE 


De ce-am cântat cu tine şi am jucat cu tine şi 
am râs şi-am înşirat soare pe fire de păianjen. 

Ca totul să se stingă şi să ajung aici când 
singura bucurie rămasă e cea de a nu avea niciuna. 

Cântecele, toate pe care ţi le-am spus pe 
străzi fără de capăt în atâtea cetăţi, 

Stau azi galbene pe foi de hârtie uitate n 
sertare prăfuite alături de inimi uscate. 

De ce vii noaptea înapoi să-mi spui că tot mai 
stai acolo la colţ de lumină şi aştepţi, 

Neştiind că eu stau acum la cap de drum şi oasele 
sunt obosite şi ochii nu trec dincolo de prag. 


STRADA 


Apă albastră ţine văzduhul aripat 
Ce cânt frumos aduce un braţ de cer uitat 
Aici e doar polenul şi nu e nici o floare 
Când se va stinge visul şi anii şi nimic. 

S'a pus atâta ceaţă pe albul dintre stele 
Că nu mai ştiu de vine ori merge un amurg 
Stai iar că prind căruţa cu farmece şi aur 
Mai stă pierdut în toamnă doar un soldat năuc. 

Nimic nu se sfârşeşte pe'ntinsul fără urmă 
Nici vin cocori, nici nouri să spună altceva 
S a ntins fără de margini o pânză tuciurie 
Mă prind cu mâna'n creangă şi sar peste pârleaz. 

E totul mic deodată, ca un pierdut de ceas 
Vin toate închinate să mă întrebe viu 
Nimic nu mai aduce şi nici nu risipeşte 
Văzduh albastru sboară întins peste ocean. 


EU 


Mă prind de piept şi-mi scutur somnul 
Rămas închis în glorie de teamă 
Cad solzi de-aramă înverziţi de veac 
Hârtia-i albă'ntinsă'n drum de nemurire 

Se sfarmă ca un bulgăr de nisip, vulcanul 
Ce pasere îngână tăcut speranţe vechi ? 
împing frunzişul umed să cate altă cale 
Cer mare, visuri crunte, întemniţări, pustiu 

Pământul negru zace'n acelaş trist lăcaş 
Unde ţineam puterea închisă'n tremurat 
Vederea nu mai prinde măruntul adăpost 
Nimic nu mai pătrunde spre jos şi spre uitat 

Apleacă îngenunchi şi ia măsură'n colb 
Te duci în sus, cărarea e goală de lumină. 
Te scutură doar glasul ce nu mai rătăceşte 
Spre alte nepriceperi, spre noi neînceputuri 

Vezi doar cu greu cum totul e altfel deodată 
Când ieri găsitul fuse cu-atâta mai uşor 
E greu să prinzi acuma scăparea de iertare 
Aruncă'n cap cenuşe; sunt uriaş şi vrednic 




ACUM 


Oţel şi rugină 
Gunoiu 

Amestec de sudoare cu humă şi gol 
Ce vis şi ce noapte trăeşte aici ? 

Nici clipa nu bate nici ziua de ieri 

Nu prinde 

Ajunge 

Un gând blăstămat 

Si strigătul aspru 
Ce sparge tăria 

Îndeasă în jurui un fir de lumină 
Ajunge pe astăzi tot jocul absurd 

Te prinde'n tăcere şi'n zgomot vecia 
Ieşire nu e 

încearcă odată 

Cad stropi de uitare din tot 


NICIODATĂ, NICIODATĂ 


întins desprins de margini ca fluturele^ vânt 
Adânc cuprins de zâmbet şi bucurie nouă 
Ce ziduri pun zăgazuri la neîmpotrivire 
Albastrul clar pictează tovarăş pentru zori 

Un dor ce nu se prinde de împliniri uşoare 
O mângâiere caldă adusă din pustiu 
Un glas ce nu priveşte şi nu măsoară anii 
Viaţă prinsă'n gheaţă de aşteptări prea lungi 

Un înţeles de mine, un râs de apăsare 
Ceas vechiu, ceas nou, un plânset 
Fără de toamnă, seară, înfrigurat apus 
întins peste podoabe de frumuseţi absurde 

Si-atâtea aşteptări închise în lacăt fără cheie 
Drum nepăsat în veacuri de mine ori de vis 
Un semn mai cald ca ochii pentru speranţă nouă 
Tot ce putea să fie cu doar un glas şi-un pumn 



VARIANTA I 


lncinsul ceas de roşu aprins se odihneşte 
Cuprins de glaben palid muiat în curcubeu 

Întunecat priveşte un fir de nepăsare 
Ce prinde-albastru'n mână şi-l svârle în abis 

Brâu negru de poruncă şi de uitare nouă 
Cer nesfârşit de verde străfulgerat de vis 

Doar picur greu de zeamă din vişină bolnavă 
Rămas lipit de creastă de frunză pământie 

lnalţă'ncet culoarea un început de noapte 
Cuprinde palid ziua şi toată aşteptarea 

Se zugrăvise-acolo tot nesfârşitul viu 
Nimic nu mai pătrunde de dincolo de veac 

O lume fără cântec ce nu voia uitare 
Ceas atârnat de creştet cu vârful unui ac 

O argintie ceaţă închide fără veste 
Tot ce părea aicea venit pentru vecie 

Cum se ridică negrul prin roşul fără pată 
Să prindă câmpul galben al cerului albastru 
Pe linii de verdeaţă ca iarba din câmpie 
Închisă n sânul moale al plânsului din zori 

De undeva săgeata goneşte'nfrigurată 
a 'ă sânge turbur să umple tot cuprinsul 

